In nomine Domini amen. Ego Iohannes Popilloz de Cuntigneio et ego Adelina uxor eius confitemur et recognoscimus nos pro debitis quibus tenebamur iudeis reddendis uendidisse concesisse et quitauisse in hereditatem perpetuam Girardo dicto Fermoil et Durando de Barra de Cuntigneio duas pecias prati circiter tres falcatas continentes quarum una que uocatur pratum defuncti Uuarneri sita est in territorio Cuntigneii iuxta nemus communitatis dicte uille iuxta campum Herbelotti de Pasquerio et tresdecim pecias terre arabilis circiter nouem iornalia continentes quarum una sita est in territorio Cuntigneii iuxta terram fratrum Hospitalis Iherosolimitani hinc inde alia supra fontem de la Maladiere iuxta terram Perrenini filii dame Amie alia ad crucem Sancti Martini iuxta terram Eliotti filii Alberici lou Bau alia ad campum Sancti Martini iuxta terram Dionisetti de Cuntigneio et alia ibidem iuxta dictam terram dicti Dionisetti alia que est contorz sita est en Iselastre iuxta pratum liberorum Petri Chape alia ibidem iuxta terram Dominici Chape alia en Longe Roie in capite campi Petri Gaillart iuxta prata de Bois Uessange alia en Parce iuxta terram Petri Gaillart et alia ibidem iuxta terram filii Bartholomei Cornote alia in territorio de Cheuegneio ubi dicitur en Griselois iuxta terram Petri de Talant alia ibidem iuxta terram Perrelli filii Alberici Coiche alia ibidem iuxta terram Perrelli clerici; de precio autem istius tocius uenditionis nos tenemur et habemus in numerata pecunia penitus pro pagatis et propter hoc de dictis duabus peciis prati et de dictis tresdecim peciis terre nos omnino deuestiuimus et dictos Girardum et Durandum corporaliter inuestiuimus et tenemur et promittimus sub obligatione honorum nostrorum omnium et iuramento pro nobis et nostris heredibus quos obligamus ad hoc prestito corporali dictas duas pecias prati et dictas tresdecim pecias terre garantire dictis Girardo et Durando et eorum heredibus perpetuo contra omnes et in nullo de cetero per nos uel per alios contraire. Hanc autem uenditionem ego Petrus filius dictorum Iohannis et Adeline laudo et ratam et firmam habeo et promitto imperpetuum habere iuramento prestito corporali et in nullo de cetero per me uel per alium ratione auoerie uel minoris etatis uel modo alio contraire. In cuius rei testimonium nos Iohannes Adelina et Petrus predicti presentibus litteris sigillum uiri uenerabilis et domini Amidei abbatis Sancti Stephani Dyuionensis fecimus apponi. Actum anno Domini M° CC° quinquagesimo quarto mense iulio.